CELEX: 32013R0885
Language: el
Date: 2013-05-15 00:00:00
Title: Κατ’ εξουσιοδότηση κανονισμός (ΕΕ) αριθ. 885/2013 της Επιτροπής, της 15ης Μαΐου 2013 , σχετικά με τη συμπλήρωση της οδηγίας 2010/40/ΕΕ του Ευρωπαϊκού Κοινοβουλίου και του Συμβουλίου για τα ευφυή συστήματα μεταφορών (ITS) όσον αφορά την παροχή υπηρεσιών πληροφόρησης για ασφαλείς και προστατευμένες θέσεις στάθμευσης φορτηγών και επαγγελματικών οχημάτων  Κείμενο που παρουσιάζει ενδιαφέρον για τον ΕΟΧ

Σημαντική ανακοίνωση νομικού περιεχομένου

|

Κατ’ εξουσιοδότηση κανονισμός (ΕΕ) αριθ. 885/2013 της Επιτροπής, της 15ης Μαΐου 2013 , σχετικά με τη συμπλήρωση της οδηγίας 2010/40/ΕΕ του Ευρωπαϊκού Κοινοβουλίου και του Συμβουλίου για τα ευφυή συστήματα μεταφορών (ITS) όσον αφορά την παροχή υπηρεσιών πληροφόρησης για ασφαλείς και προστατευμένες θέσεις στάθμευσης φορτηγών και επαγγελματικών οχημάτων  Κείμενο που παρουσιάζει ενδιαφέρον για τον ΕΟΧ  

Επίσημη Εφημερίδα αριθ. L 247 της 18/09/2013 σ. 0001 - 0005

		Κατ’ εξουσιοδότηση κανονισμός (ΕΕ) αριθ. 885/2013 της Επιτροπήςτης 15ης Μαΐου 2013σχετικά με τη συμπλήρωση της οδηγίας 2010/40/ΕΕ του Ευρωπαϊκού Κοινοβουλίου και του Συμβουλίου για τα ευφυή συστήματα μεταφορών (ITS) όσον αφορά την παροχή υπηρεσιών πληροφόρησης για ασφαλείς και προστατευμένες θέσεις στάθμευσης φορτηγών και επαγγελματικών οχημάτων(Κείμενο που παρουσιάζει ενδιαφέρον για τον ΕΟΧ)Η ΕΥΡΩΠΑΪΚΗ ΕΠΙΤΡΟΠΗ,Έχοντας υπόψη τη Συνθήκη για τη λειτουργία της Ευρωπαϊκής Ένωσης,Έχοντας υπόψη την οδηγία 2010/40/ΕΕ του Ευρωπαϊκού Κοινοβουλίου και του Συμβουλίου, της 7ης Ιουλίου 2010, περί πλαισίου ανάπτυξης των ευφυών συστημάτων μεταφορών στον τομέα των οδικών μεταφορών και των διεπαφών με άλλους τρόπους μεταφοράς [1], και ιδίως το άρθρο 3 στοιχείο ε) και το άρθρο 6 παράγραφος 1,Μετά από διαβούλευση με τον Ευρωπαίο Επόπτη Προστασίας Δεδομένων,Εκτιμώντας τα ακόλουθα:(1) Στο άρθρο 3 στοιχείο ε) της οδηγίας 2010/40/ΕΕ καθορίζεται ως δράση προτεραιότητας η παροχή υπηρεσιών πληροφόρησης για ασφαλείς και προστατευμένες θέσεις στάθμευσης φορτηγών και επαγγελματικών οχημάτων.(2) Σύμφωνα με το άρθρο 6 παράγραφος 1 της οδηγίας 2010/40/ΕΕ η Επιτροπή πρέπει να εγκρίνει τις αναγκαίες προδιαγραφές για να εξασφαλισθεί η συμβατότητα, η διαλειτουργικότητα και η συνέχεια της εγκατάστασης και της επιχειρησιακής χρήσης ευφυών συστημάτων μεταφορών (ITS) για την παροχή υπηρεσιών πληροφόρησης σχετικά με ασφαλείς και προστατευμένες θέσεις στάθμευσης. Με τον παρόντα κανονισμό επιδιώκεται να βελτιστοποιηθεί η χρήση των θέσεων στάθμευσης και, με την εξάπλωση των υπηρεσιών πληροφόρησης, να καθίσταται ευκολότερη για οδηγούς ή μεταφορικές επιχειρήσεις η απόφαση σχετικά με τον τόπο και τον χρόνο στάθμευσης.(3) Στο ψήφισμα του Συμβουλίου [2] για την πρόληψη και την καταπολέμηση του εγκλήματος στις οδικές εμπορευματικές μεταφορές και τη δημιουργία ασφαλών χώρων στάθμευσης για φορτηγά τονίζεται η ανάγκη να βελτιωθεί η ασφάλεια και η προστασία των οδηγών φορτηγών και οι δυνατότητες στάθμευσης.(4) Οι υποχρεωτικές περίοδοι ανάπαυσης και τα διαλείμματα ενδέχεται να επηρεάζουν τη συμπεριφορά των οδηγών όσον αφορά την επιλογή της θέσης στάθμευσης. Με τον παρόντα κανονισμό επιδιώκεται να βελτιστοποιηθεί η χρήση των θέσεων στάθμευσης και, με την εξάπλωση των υπηρεσιών πληροφόρησης, να καθίσταται ευκολότερη για οδηγούς ή μεταφορικές επιχειρήσεις η απόφαση σχετικά με τον τόπο και τον χρόνο στάθμευσης.(5) Για να εξασφαλισθεί η διαλειτουργικότητα και η συνέχεια εξυπηρέτησης σε όλη την Ένωση και για να ληφθούν πλήρως υπόψη οι απαιτήσεις προστασίας των δεδομένων, είναι σημαντικό όλα τα κράτη μέλη να αναπτύξουν εναρμονισμένη και αδιάλειπτη προσέγγιση σχετικά με την παροχή υπηρεσιών πληροφόρησης για ασφαλείς και προστατευμένες θέσεις στάθμευσης φορτηγών και εμπορικών οχημάτων σε όλη την Ένωση. Προς τον σκοπό αυτό, τα κράτη μέλη μπορούν να στηριχθούν σε τεχνικές λύσεις και πρότυπα τα οποία θα προέλθουν κυρίως από τους ευρωπαϊκούς και/ή διεθνείς οργανισμούς και/ή ενώσεις τυποποίησης, ώστε να εξασφαλισθεί η διαλειτουργικότητα και η συνέχεια εξυπηρέτησης ανά την ΕΕ και, ταυτόχρονα, να ληφθούν πλήρως υπόψη οι απαιτήσεις προστασίας των δεδομένων.(6) Η παροχή πληροφοριών σχετικά με την ασφάλεια και την άνεση των οδηγών συμβάλλει στη λήψη απόφασης από αυτούς για την επιλογή του χώρου στάθμευσης. Είναι δυνατόν να παρέχεται καθοδήγηση μέσω της ένδειξης του επιπέδου προστασίας, ασφάλειας και των χαρακτηριστικών των υπηρεσιών που παρέχονται σε χώρο στάθμευσης.(7) Σε περίπτωση συνεχώς υψηλής ζήτησης για ασφαλή και προστατευμένη στάθμευση σε ορισμένες περιοχές, οι οδηγοί φορτηγών πρέπει να ανακατευθύνονται από χώρο στάθμευσης χωρίς πλέον ελεύθερες θέσεις σε άλλο χώρο στη ζώνη προτεραιότητας με ελεύθερες θέσεις ασφαλείς και προστατευμένες, ώστε να αποφεύγεται η ακατάλληλη στάθμευση. Τα κράτη μέλη πρέπει συνεπώς να ορίσουν τις "ζώνες προτεραιότητας".(8) Εάν χρησιμοποιούνται στατικά σήματα για την ένδειξη των ασφαλών και προστατευμένων χώρων στάθμευσης, τα σήματα αυτά πρέπει να είναι σύμφωνα με τη σύμβαση της Βιέννης, της 8ης Νοεμβρίου 1968, εφόσον το εκάστοτε κράτος μέλος είναι συμβαλλόμενο μέρος αυτής.(9) Η οδηγία 2003/98/ΕΚ του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για την περαιτέρω χρήση πληροφοριών του δημοσίου τομέα [3] καθορίζει ελάχιστους κανόνες για την περαιτέρω χρήση πληροφοριών του δημόσιου τομέα σε όλη την Ευρωπαϊκή Ένωση. Η οδηγία στηρίζεται σε δύο κεντρικούς πυλώνες της εσωτερικής αγοράς, ήτοι στη διαφάνεια και στον θεμιτό ανταγωνισμό, και ενθαρρύνει τα κράτη μέλη να υπερβούν αυτούς τους ελάχιστους κανόνες για την περαιτέρω χρήση πληροφοριών του δημόσιου τομέα και να υιοθετήσουν πολιτικές που καθιστούν δυνατή την ευρεία χρήση εγγράφων ή δεδομένων στο πλαίσιο του παρόντος κανονισμού, που έχουν στη διάθεσή τους δημόσιοι φορείς. Σε ορισμένες περιπτώσεις η περαιτέρω χρήση δεδομένων θα γίνεται χωρίς σχετική άδεια. Σε άλλες περιπτώσεις θα εκδίδεται άδεια με την οποία θα επιβάλλονται όροι για την περαιτέρω χρήση από τον κάτοχο της αδείας και θα αντιμετωπίζονται θέματα όπως η ευθύνη, η ορθή χρήση των δεδομένων και η τήρηση των απαιτήσεων για την προστασία των δεδομένων, η μη αλλοίωση των δεδομένων και η αναφορά της πηγής. Δεν θα θιγούν τα δικαιώματα διανοητικής ιδιοκτησίας τρίτων.(10) Η ανάδραση από τους χρήστες είναι πληροφορίες εκ μέρους των χρηστών των χώρων στάθμευσης ώστε να παρέχονται προσωπικές και ανώνυμες συμβουλές σε άλλους χρήστες στο μέλλον και στους φορείς εκμετάλλευσης χώρων στάθμευσης φορτηγών. Οι πληροφορίες αυτές επιτρέπεται να χρησιμοποιούνται για τον έλεγχο της διαχείρισης της ποιότητας της υπηρεσίας πληροφόρησης, καθώς και για τη σχετική αξιολόγηση. Πρέπει να τηρηθεί η ανωνυμία της ανάδρασης.(11) Η εγκατάσταση και η χρήση εφαρμογών και υπηρεσιών ITS ενδέχεται να συνεπάγεται την επεξεργασία δεδομένων προσωπικού χαρακτήρα, η οποία πρέπει να πραγματοποιείται σύμφωνα με το δίκαιο της Ένωσης, και ιδίως όπως ορίζει η οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών [4], και η οδηγία 2002/58/ΕΚ του Ευρωπαϊκού Κοινοβουλίου και του Συμβουλίου, της 12ης Ιουλίου 2002, σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών επικοινωνιών (οδηγία για την προστασία ιδιωτικής ζωής στις ηλεκτρονικές επικοινωνίες) [5]. Συνεπώς, στις εφαρμογές ITS πρέπει να εφαρμοσθούν οι αρχές περιορισμού του σκοπού και ελαχιστοποίησης των δεδομένων.(12) Η εγκατάσταση και η χρήση εφαρμογών και υπηρεσιών ITS, όπως ορίζονται στις προδιαγραφές που έχουν εγκριθεί σύμφωνα με το άρθρο 6 της οδηγίας 2010/40/ΕΕ, προσεγγίζονται σύμφωνα με την ενωσιακή νομοθεσία, και ιδίως με την οδηγία 85/374/ΕΟΚ του Συμβουλίου, της 25ης Ιουλίου 1985, για την προσέγγιση των νομοθετικών, κανονιστικών και διοικητικών διατάξεων των κρατών μελών σε θέματα ευθύνης λόγω ελαττωματικών προϊόντων [6], καθώς και με τη σχετική εθνική νομοθεσία.(13) Σύμφωνα με την αρχή της αναλογικότητας, όπως ορίζεται στο άρθρο 5 της Συνθήκης για την Ευρωπαϊκή Ένωση, ο παρών κανονισμός δεν υπερβαίνει τα αναγκαία προς επίτευξη του στόχου αυτού,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Αντικείμενο και πεδίο εφαρμογήςΟ παρών κανονισμός καθορίζει τις προδιαγραφές που είναι αναγκαίες για να εξασφαλισθεί συμβατότητα, διαλειτουργικότητα και συνέχεια στην εγκατάσταση και την επιχειρησιακή χρήση υπηρεσιών πληροφόρησης για ασφαλείς και προστατευμένες θέσεις στάθμευσης φορτηγών και επαγγελματικών οχημάτων σε όλη την Ένωση σύμφωνα με την οδηγία 2010/40/ΕΕ.Εφαρμόζεται για την παροχή υπηρεσιών πληροφόρησης εντός του διευρωπαϊκού δικτύου μεταφορών (ΔΕΔ-Μ).Άρθρο 2ΟρισμοίΓια τους σκοπούς του παρόντος κανονισμού ισχύουν οι κάτωθι ορισμοί:(1) "ασφαλής και προστατευμένη θέση στάθμευσης" : θέση στάθμευσης για επαγγελματίες χρήστες, ώστε να μπορούν να αποφεύγουν την ακατάλληλη στάθμευση, και η οποία συμβάλλει στην ασφάλεια οδηγών και εμπορευμάτων·(2) "χρήστης" : οδηγός φορτηγού ή επαγγελματικού οχήματος, αποστολέας, μεταφορέας, φορέας διαχείρισης της κυκλοφορίας ή οποιοσδήποτε άλλος φορέας όπως ιδιοκτήτης φορτίου, ασφαλιστική εταιρεία, οδική αρχή και αστυνομικές δυνάμεις. Οι χρήστες πρέπει να λαμβάνουν τις πληροφορίες από τους παρόχους υπηρεσιών·(3) "πάροχος υπηρεσιών" : κάθε δημόσιος ή ιδιωτικός φορέας που παρέχει την υπηρεσία πληροφόρησης στους χρήστες·(4) "δεδομένα" : πληροφορίες παρεχόμενες από φορέα εκμετάλλευσης χώρου στάθμευσης φορτηγών οι οποίες περιγράφουν τον χώρο στάθμευσης φορτηγών·(5) "πληροφορίες" : συγκεντρωτικά, επεξεργασμένα και/ή εξαγόμενα δεδομένα που με διαφόρους τρόπους προσφέρει πάροχος υπηρεσιών στους χρήστες·(6) "υπηρεσία πληροφόρησης" : κάθε πληροφορία η οποία καθοδηγεί τους χρήστες και τους προσφέρει τη δυνατότητα να συμμορφώνονται προς τις υποχρεωτικές περιόδους ανάπαυσης και τα διαλείμματα, ώστε να μειωθεί η ακατάλληλη στάθμευση και να βελτιστοποιηθεί η χρήση των θέσεων στάθμευσης·(7) "ανάδραση των χρηστών" : πληροφορίες που παρέχουν οι χρήστες των θέσεων στάθμευσης ως προσωπικές και ανώνυμες συμβουλές σε άλλους χρήστες στο μέλλον και στους φορείς εκμετάλλευσης χώρων στάθμευσης φορτηγών·(8) "δυναμικές πληροφορίες" : πληροφορίες, σε συγκεκριμένη στιγμή, σχετικές με τη διαθέσιμη χωρητικότητα στάθμευσης σε χώρο στάθμευσης ή την κατάσταση που επικρατεί (ελεύθερος/πλήρης/κλειστός) σε χώρο στάθμευσης·(9) "στατικές πληροφορίες" : πληροφορίες παρεχόμενες από τον φορέα εκμετάλλευσης χώρου στάθμευσης, οι οποίες περιγράφουν τον χώρο στάθμευσης·(10) "αξιοπιστία πληροφοριών" : η ακρίβεια της υπηρεσίας πληροφόρησης ως προς την πραγματική κατάσταση·(11) "ακατάλληλη στάθμευση" : η στάση ή η στάθμευση βαρέων φορτηγών οχημάτων έξω από ασφαλείς και προστατευμένους χώρους στάθμευσης σε αυτοκινητόδρομους ή διαδρόμους, λωρίδες έκτακτης ανάγκης, ή σε υπερπλήρεις χώρους στάθμευσης·(12) "σημείο πρόσβασης" : ψηφιακό σημείο πρόσβασης στο οποίο συλλέγονται, υποβάλλονται σε επεξεργασία και διατίθενται προς διάδοση πληροφορίες για τις θέσεις στάθμευσης. Με το εν λόγω σημείο πρόσβασης παρέχεται η δυνατότητα διάδοσης των υπηρεσιών πληροφόρησης πέραν συνόρων·(13) "ζώνη προτεραιότητας" : περιοχή, όπως ορίζεται από τις εθνικές αρχές, όπου υπάρχει έλλειψη θέσεων στάθμευσης σε έναν ή περισσότερους ασφαλείς και προστατευμένους χώρους στάθμευσης, η οποία είναι δυνατόν να μετριασθεί με την παροχή πληροφοριών για μη αξιοποιούμενη χωρητικότητα άλλου χώρου στάθμευσης στην ίδια ζώνη.Άρθρο 3Απαιτήσεις για την παροχή υπηρεσιών πληροφόρησης1. Τα κράτη μέλη ορίζουν περιοχές στις οποίες, λόγω των συνθηκών κυκλοφορίας και ασφάλειας, απαιτείται η εγκατάσταση υπηρεσιών πληροφόρησης για ασφαλείς και προστατευμένες θέσεις στάθμευσης.Καθορίζουν επίσης τις ζώνες προτεραιότητας όπου θα παρέχονται δυναμικές πληροφορίες.2. Η παροχή υπηρεσιών πληροφόρησης πληροί τις απαιτήσεις των άρθρων 4 έως 7.Άρθρο 4Συλλογή δεδομένωνΟι δημόσιοι ή ιδιωτικοί φορείς εκμετάλλευσης χώρων στάθμευσης και πάροχοι υπηρεσιών συλλέγουν και παρέχουν δεδομένα για ασφαλείς και προστατευμένους ιδιωτικούς και δημόσιους χώρους στάθμευσης που περιγράφουν εγκατάσταση στάθμευσης. Πρέπει να συλλέγονται δεδομένα που να είναι εύκολο να παρασχεθούν, και από απόσταση, με οποιοδήποτε μέσο, ώστε να διευκολύνεται η εξ αποστάσεως συλλογή από όλους τους φορείς εκμετάλλευσης χώρων στάθμευσης. Οι δημόσιοι ή ιδιωτικοί φορείς εκμετάλλευσης χώρων στάθμευσης και οι πάροχοι υπηρεσιών χρησιμοποιούν τα προφίλ DATEX II [7] ή άλλους διεθνώς συμβατούς μορφότυπους, ώστε να εξασφαλίζεται η διαλειτουργικότητα των υπηρεσιών πληροφόρησης ανά την Ένωση.Τα δεδομένα που πρέπει να συλλέγονται είναι τα ακόλουθα:1) Στατικά δεδομένα για τους χώρους στάθμευσης, στα οποία συγκαταλέγονται (εφόσον υπάρχουν)- Πληροφορίες ταυτοποίησης χώρου στάθμευσης (ονομασία και διεύθυνση του χώρου στάθμευσης φορτηγών) [έως 200 χαρακτήρες]- Πληροφορίες χωροθέτησης του σημείου εισόδου στον χώρο στάθμευσης (πλάτος/μήκος) [20 + 20 χαρακτήρες]- Κωδικός αναγνώρισης πρωτεύουσας οδού 1/κατεύθυνση [20 χαρακτήρες / 20 χαρακτήρες] κωδικός αναγνώρισης πρωτεύουσας οδού 2 / κατεύθυνση [20 χαρακτήρες / 20 χαρακτήρες], εφόσον ο χώρος στάθμευσης είναι προσπελάσιμος από δύο διαφορετικές οδούς- Εάν χρειάζεται, ταυτοποίηση της εξόδου [έως 100 χαρακτήρες] / απόσταση από την πρωτεύουσα οδό [τριψήφιος ακέραιος] km ή μίλια- Συνολικός αριθμός θέσεων στάθμευσης φορτηγών [τριψήφιος ακέραιος]- Τιμή των θέσεων στάθμευσης και νόμισμα πληρωμής [300 χαρακτήρες].2) Πληροφορίες για την ασφάλεια και τον εξοπλισμό του χώρου στάθμευσης- Περιγραφή της ασφάλειας, της προστασίας και του εξοπλισμού εξυπηρέτησης του χώρου στάθμευσης, καθώς και εθνική κατάταξη, εφόσον υπάρχει [500 χαρακτήρες]- Αριθμός θέσεων στάθμευσης οχημάτων μεταφοράς κατεψυγμένων προϊόντων [τετραψήφιος αριθμός]- Πληροφορίες σχετικά με ιδιαίτερο εξοπλισμό ή υπηρεσίες για ειδικά οχήματα μεταφοράς εμπορευμάτων και άλλα [300 χαρακτήρες]Πληροφορίες επικοινωνίας με τον φορέα εκμετάλλευσης:- Ονοματεπώνυμο [έως 100 χαρακτήρες]- Αριθμός τηλεφώνου [έως 20 χαρακτήρες]- Ηλεκτρονική διεύθυνση [έως 50 χαρακτήρες]- Συγκατάθεση του φορέα εκμετάλλευσης για τη δημοσιοποίηση των πληροφοριών επικοινωνίας [ναι/όχι]3) Δυναμικές πληροφορίες σχετικά με τις διαθέσιμες θέσεις στάθμευσης, καθώς και εάν ο χώρος στάθμευσης είναι πλήρης ή κλειστός, ή αριθμός ελεύθερων διαθέσιμων θέσεων.Άρθρο 5Δημοσιοποίηση και ανταλλαγή δεδομένων1. Οι δημόσιοι ή ιδιωτικοί φορείς εκμετάλλευσης χώρων στάθμευσης και οι πάροχοι υπηρεσιών δημοσιοποιούν και ανταλλάσσουν τα δεδομένα που αναφέρονται στο άρθρο 4 παράγραφος 1. Για τους σκοπούς αυτούς χρησιμοποιούν τον μορφότυπο DATEX II (CEN/TS 16157) ή οποιοδήποτε άλλο διεθνή μορφότυπο συμβατό με το DATEX II και αναγνώσιμο από μηχάνημα. Είναι δυνατόν η πρόσβαση στα δεδομένα για ανταλλαγή και περαιτέρω χρήση τους από οποιονδήποτε δημόσιο ή ιδιωτικό πάροχο υπηρεσιών πληροφόρησης και/ή φορέα εκμετάλλευσης χώρου στάθμευσης σε ισότιμη βάση και σύμφωνα με τα δικαιώματα πρόσβασης και τις διαδικασίες κατά την οδηγία 2003/98/ΕΚ.2. Τα στατικά δεδομένα είναι προσβάσιμα μέσω εθνικού ή διεθνούς σημείου πρόσβασης.3. Τα κράτη μέλη (ή οι εθνικές αρχές) είναι αρμόδια να συστήσουν και να διαχειρίζονται στην επικράτειά τους εθνικό ή διεθνές σημείο πρόσβασης σε δυναμικά δεδομένα που ενδιαφέρουν τους χρήστες, το οποίο να συνδέεται με όλα τα σημεία πρόσβασης κάθε φορέα εκμετάλλευσης χώρου στάθμευσης φορτηγών και/ή παρόχου υπηρεσιών.4. Τα κράτη μέλη επιτρέπεται να παρέχουν δεδομένα σε διεθνές σημείο πρόσβασης, εξασφαλίζοντας ότι η ποιότητά τους ανταποκρίνεται στις απαιτήσεις του άρθρου 7.5. Τα τέλη πρόσβασης, ανταλλαγής και περαιτέρω χρήσης δημόσιων ή ιδιωτικών δυναμικών δεδομένων παραμένουν εύλογα, όπως ορίζει η οδηγία για την περαιτέρω χρήση πληροφοριών του δημόσιου τομέα.6. Οι δημόσιοι ή ιδιωτικοί φορείς εκμετάλλευσης χώρων στάθμευσης και/ή οι πάροχοι υπηρεσιών αποστέλλουν σε τακτά διαστήματα και με κατάλληλο ηλεκτρονικό μέσο τα στατικά δεδομένα που συλλέγουν στο εθνικό ή διεθνές σημείο πρόσβασης, τουλάχιστον μία φορά ανά έτος τα στατικά δεδομένα που αναφέρονται στο άρθρο 4 παράγραφος 1.Οι δημόσιοι ή ιδιωτικοί φορείς εκμετάλλευσης χώρων στάθμευσης και/ή οι πάροχοι υπηρεσιών επικαιροποιούν τα δυναμικά δεδομένα τους κατά το άρθρο 4 παράγραφος 3 τουλάχιστον ανά 15 λεπτά.Άρθρο 6Διάδοση των πληροφοριώνΟι πάροχοι υπηρεσιών που συλλέγουν πληροφορίες σε συγκεκριμένο χώρο αναρτούν:- τουλάχιστον τους επόμενους δύο ασφαλείς και προστατευόμενους χώρους στάθμευσης κατά μήκος διαδρόμου σε ακτίνα περίπου 100 χιλιομέτρων·- τις θέσεις στάθμευσης σε ζώνη προτεραιότητας που είναι διαθέσιμες στους τουλάχιστον δύο επόμενους χώρους στάθμευσης σε ακτίνα περίπου 100 χιλιομέτρων.Η διάδοση πληροφοριών πληροί τη σύμβαση της Βιέννης, εφόσον το κράτος μέλος την έχει υπογράψει. Η εποχούμενη εφαρμογή πρέπει να είναι εξοπλισμένη με ισχυρή διεπαφή ανθρώπου-μηχανής για να μην αποσπάται η προσοχή του οδηγού και να αποφεύγεται η κόπωσή του.Οι φορείς εκμετάλλευσης χώρων στάθμευσης και οι πάροχοι υπηρεσιών ενημερώνουν τους χρήστες σχετικά με την έναρξη νέας υπηρεσίας πληροφόρησης σχετικά με ασφαλείς και προστατευμένες θέσεις στάθμευσης, με κάθε μέσο που κρίνουν κατάλληλο.Άρθρο 7Διαχείριση της ποιότηταςΚάθε αλλαγή της κατάστασης χώρου στάθμευσης, ακόμη και το κλείσιμό του, ανακοινώνεται αμέσως από τους δημόσιους και τους ιδιωτικούς φορείς εκμετάλλευσης χώρων στάθμευσης στο εθνικό ή διεθνές σημείο πρόσβασης και στις εθνικές αρχές.Για κάθε ζώνη προτεραιότητας, όλοι οι δημόσιοι και ιδιωτικοί φορείς εκμετάλλευσης χώρων στάθμευσης εξασφαλίζουν την αξιοπιστία των πληροφοριών. Για τους σκοπούς αυτούς διεξάγουν περιοδικούς ελέγχους του εξοπλισμού ανίχνευσης, καθώς και μετρήσεις της διαφοράς των αναρτώμενων δεδομένων από τις πραγματικά διαθέσιμες θέσεις στάθμευσης. Οι πληροφορίες αυτές αξιολογούνται σύμφωνα με το άρθρο 8.Άρθρο 8Αξιολόγηση της συμμόρφωσης προς τις απαιτήσεις1. Τα κράτη μέλη ορίζουν εθνικό φορέα, αρμόδιο να αξιολογεί εάν τηρούνται οι απαιτήσεις των άρθρων 4 έως 7 από τους παρόχους υπηρεσιών, τους φορείς εκμετάλλευσης χώρων στάθμευσης και τις επιχειρήσεις οδικών μεταφορών. Ο εν λόγω φορέας είναι αμερόληπτος και ανεξάρτητος αυτών.Δύο ή περισσότερα κράτη μέλη μπορούν να ορίσουν κοινό περιφερειακό φορέα αρμόδιο να αξιολογεί τη συμμόρφωση προς τις απαιτήσεις αυτές στο έδαφός τους.Τα κράτη μέλη κοινοποιούν στην Επιτροπή τον φορέα που ορίζουν.2. Όλοι οι πάροχοι υπηρεσιών υποβάλλουν στους ορισθέντες φορείς δήλωση συμμόρφωσης προς τις απαιτήσεις των άρθρων 4 έως 7.Η δήλωση περιλαμβάνει τα ακόλουθα:α) τα δεδομένα που συλλέγονται σύμφωνα με το άρθρο 4 για ασφαλείς και προστατευμένες θέσεις στάθμευσης φορτηγών και επαγγελματικών οχημάτων, καθώς και το ποσοστό των θέσεων στάθμευσης που έχουν ενταχθεί στην υπηρεσία πληροφόρησης·β) τα μέσα διάδοσης των υπηρεσιών πληροφόρησης στους χρήστες·γ) το πεδίο που καλύπτουν οι υπηρεσίες δυναμικών πληροφοριών σχετικά με ασφαλείς και προστατευμένες θέσεις στάθμευσης·δ) την ποιότητα και τη διάθεση των παρεχόμενων πληροφοριών, το σημείο πρόσβασης στις πληροφορίες και τον μορφότυπο με τον οποίο παρέχονται οι πληροφορίες.3. Οι ορισθέντες φορείς επιθεωρούν δειγματοληπτικά την ορθότητα των δηλώσεων περιορισμένου αριθμού δημόσιων και ιδιωτικών παρόχων υπηρεσιών και φορέων εκμετάλλευσης χώρων στάθμευσης και αποκτούν απόδειξη της συμμόρφωσης προς τις απαιτήσεις των άρθρων 4 έως 7.Η ποιότητα εξυπηρέτησης είναι δυνατόν να αξιολογείται και με βάση τα σχόλια των χρηστών.Κάθε χρόνο, οι ορισθέντες φορείς αναφέρουν στις αρμόδιες εθνικές αρχές τις υποβληθείσες δηλώσεις, καθώς και τα αποτελέσματα των δειγματοληπτικών επιθεωρήσεων.Άρθρο 9Παρακολούθηση1. Τα κράτη μέλη παρέχουν στην Επιτροπή το αργότερο 12 μήνες από την έναρξη ισχύος του παρόντος κανονισμού τις ακόλουθες πληροφορίες:α) τους αρμόδιους φορείς που όρισαν για την αξιολόγηση της συμμόρφωσης προς τις απαιτήσεις των άρθρων 4 έως 7·β) την περιγραφή του εθνικού σημείου πρόσβασης, εφόσον υπάρχει.2. Το αργότερο 12 μήνες από την έναρξη ισχύος του παρόντος κανονισμού και εφεξής κάθε ημερολογιακό έτος, τα κράτη μέλη κοινοποιούν τις ακόλουθες πληροφορίες:α) τον αριθμό των θέσεων και των χώρων στάθμευσης στο έδαφός τους·β) το ποσοστό των θέσεων στάθμευσης που έχουν ενταχθεί στην υπηρεσία πληροφόρησης·γ) το ποσοστό των θέσεων στάθμευσης για τις οποίες παρέχονται στην Επιτροπή δυναμικές πληροφορίες σχετικά με τις ελεύθερες θέσεις στάθμευσης και τις ζώνες προτεραιότητας.Άρθρο 10Έναρξη ισχύος και εφαρμογήΟ παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται:- από την 1η Οκτωβρίου 2015 για την παροχή υπηρεσιών που έχουν ήδη εγκατασταθεί την ημερομηνία έναρξης ισχύος του παρόντος κανονισμού.- από την 1η Οκτωβρίου 2013 για την παροχή υπηρεσιών που πρόκειται να εγκατασταθούν μετά την ημερομηνία έναρξης ισχύος του παρόντος κανονισμού.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 15 Μαΐου 2013.Για την ΕπιτροπήΟ ΠρόεδροςJosé Manuel Barroso[1] ΕΕ L 207 της 6.8.2010, σ. 1.[2] SN 27.10.2010 15504/10.[3] ΕΕ L 345 της 31.12.2003, σ. 90.[4] ΕΕ L 281 της 23.11.1995, σ. 31.[5] ΕΕ L 201 της 31.7.2002, σ. 37.[6] ΕΕ L 210 της 7.8.1985, σ. 29.[7] CEN/TS 16157.--------------------------------------------------